Ekainaren 3a

EH Bildu Nafarroa talde parlamentarioari atxikitako foru parlamentari Mikel Zabaleta Aramendia jaunak 11-24/PES-00236 galdera egin du, idatziz erantzun dakion, Iruña eta Donostia arteko errepide bidezko hiriarteko garraioaren lineari buruz. Hona hemen Nafarroako Gobernuaren Lurralde Kohesiorako kontseilariak horretaz ematen dion informazioa:

– Nafarroako Gobernuak laguntza kontratatu du Iruña eta Donostia artean bidaiariak errepidez garraiatzeko erabilera orokorreko garraio publikoko zerbitzuaren emakidaren ustiapenaren proiekturako, bai eta azterlan ekonomikoa egiteko ere.

– Horretarako kontratatutako enpresa hauxe izan zen: RTB, Consultor Independiente de Transportes.

– Kontratuak xede du laguntza ematea honako hauetarako:

* Zerbitzuak diseinatzeko eta deskribapen teknikoa egiteko laguntza.
* Ustiatzeko aldagaien kalkulua. Ibilgailuak, kilometroak, gidari kopuru baliokidea, ibilgailu kopurua eta gaitasuna.
* Azterlan ekonomikoa.

– Egiteko epea: lau hilabete, 2024ko martxoan zenbatzen hasita.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez. Horrez gain, datuak babesteko legedian ezarritakoarekin bat, Nafarroako Parlamentuko Erregelamenduaren 14. artikuluan jasotako xedeetarako soilik erabiltzen ahalko da emandako edukia, eta betebeharra egonen da Datu pertsonalak babesteari eta eskubide digitalak bermatzeari buruzko abenduaren 5eko 3/2018 Lege Organikoan ezarritakoari men egiteko.

Iruñean, 2024ko ekainaren 3an.

Lurralde Kohesiorako kontseilaria: Óscar Chivite Cornago